Πρωτάθλημα πετοσφαίρισης ανδρών VolleyLeague 2019-2020

Το **[[Πρωτάθλημα Ελλάδας πετοσφαίρισης ανδρών|πρωτάθλημα Ελλάδας βόλεϊ ανδρών]] της περιόδου 2019–20** ήταν το 52ο Εθνικό πρωτάθλημα και το 10ο με την επωνυμία VolleyLeague. Διεξήχθη από την Ε.Σ.Α.Π. με τη συμμετοχή δέκα ομάδων. Το πρωτάθλημα ξεκίνησε το Σάββατο 2 Νοεμβρίου 2019.

Το πρωτάθλημα διακόπηκε για τρεις περίπου μήνες λόγω της επιδημίας του κορωνοϊού στην Ελλάδα και ξανάρχισε στις 30 Ιουνίου με την διεξαγωγή της ημιτελικής φάσης των Πλέι οφ για την ανάδειξη του πρωταθλητή, αλλά κεκλεισμένων των θυρών για προληπτικούς λόγους. Ο Παναθηναϊκός επικράτησε στη σειρά των τελικών με 2-0 νίκες του Ολυμπιακού και κατέκτησε το πρωτάθλημα για 19η φορά στην ιστορία του.

## Ομάδες
Στη Βόλεϊ Λιγκ της περιόδου 2019–20 μετείχαν δέκα ομάδες. Οι ομάδες που κατέλαβαν τις θέσεις 1−8 στο πρωτάθλημα Βόλεϊ Λιγκ της περιόδου 2018–19, εξασφάλισαν την παραμονή τους στην πρώτη κατηγορία. Οι ομάδες που κατέλαβαν τις θέσεις 9-10 έδωσαν αγώνες παραμονής (Πλέι άουτ), και μια από αυτές υποβιβάστηκε στην Α2 Κατηγορία.Συγκεκριμένα την περίοδο 2018−2019:
*Ομάδες που **παρέμειναν** στη Βόλεϊ Λιγκ: Ολυμπιακός Πειραιώς, Π.Α.Ο.Κ. Θεσσαλονίκης, Φοίνικας Σύρου, Α.Ο.Π. Κηφισιάς, Παναθηναϊκός Α.Ο., Παμβοχαϊκός Βραχατίου, Ηρακλής Θεσσαλονίκης, Εθνικός Αλεξανδρούπολης 
*Ομάδες που **προβιβάστηκαν** από την Α2 στη Βόλεϊ Λιγκ: Ο.Φ.Η., Α.Σ. Ελπίς Αμπελοκήπων Θεσσαλονίκης
*Ομάδα που **υποβιβάστηκε** από τη Βόλεϊ Λιγκ στην Α2: Μ.Γ.Σ. Α.Ε. Κομοτηνής
* Στο πρωτάθλημα της περιόδου 2019-20 είχε προβλεφθεί να συμμετάσχουν 11 ομάδες, αλλά η Α.Ε.Κ. Αθηνών, που κατέλαβε την 8η θέση στην τελική κατάταξη, δεν πήρε αδειοδότηση από την Επιτροπή Επαγγελματικού Αθλητισμού, και δεν μετείχε στο Πρωτάθλημα της τρέχουσας περιόδου.

## Κανονική περίοδος
Στην πρώτη φάση, την κανονική περίοδο, διεξάγονται δύο γύροι με βαθμολογία 3-0 για την καθαρή νίκη (με σκορ 3-0 ή 3-1) και βαθμολογία 2-1 για τη νίκη με 3-2. Κάθε ομάδα δίνει 18 αγώνες (εντός-εκτός έδρας). Στη συνέχεια οι ομάδες που θα καταλάβουν τις θέσεις 1-2 προκρίνονται στους ημιτελικούς των Πλέι οφ για τις θέσεις 1−4, οι ομάδες που θα καταλάβουν τις θέσεις 3-6 θα δώσουν αγώνες Πλέι οφ για τις άλλες δύο θέσεις των ημιτελικών, ενώ οι ομάδες των θέσεων 7-10 θα αγωνιστούν μεταξύ τους (Πλέι άουτ) για δύο θέσεις παραμονής στο πρωτάθλημα της επόμενης περιόδου.

### Αποτελέσματα
Τα αποτελέσματα των αγώνων του Πρωταθλήματος Βόλεϊ Λιγκ Ανδρών μετά την 16η αγωνιστική ημέρα, στις 9 Μαρτίου 2020. Οι δύο τελευταίες αγωνιστικές δεν διεξήχθησαν. 

 Ο αγώνας Ηρακλής - Π.Α.Ο.Κ. της 7ης αγωνιστικής, που διακόπηκε στο 4ο σετ με σκορ 2-1 υπέρ του Π.Α.Ο.Κ., κατακυρώθηκε με 3-0 σετ και 75-0 πόντους υπέρ του ΠΑΟΚ, ενώ ο Ηρακλής μηδενίστηκε και του αφαιρέθηκαν 3 βαθμοί.
 Ο αγώνας Ο.Φ.Η. - Εθνικός Αλεξανδρούπολης της 16ης αγωνιστικής κατακυρώθηκε με 3-0 σετ και 75-0 πόντους υπέρ του Ο.Φ.Η., γιατί ο Εθνικός δήλωσε αδυναμία να  μεταβεί στο Ηράκλειο.

### Βαθμολογία Βόλεϊ Λιγκ Ανδρών 2019-20
Η Βαθμολογία του Πρωταθλήματος Βόλεϊ Λιγκ Ανδρών μετά την 16η αγωνιστική ημέρα, στις 8 Μαρτίου 2020

* Ο Ηρακλής έχει -3 βαθμούς ως υπαίτιος για τη διακοπή του αγώνα Ηρακλής - ΠΑΟΚ 
* Λόγω της πανδημίας, η 16η αγωνιστική θεωρήθηκε τελευταία της κανονικής περιόδου 
* Δεν υποβιβάστηκε καμία ομάδα μετά από ομόφωνη απόφαση του Δ.Σ. της Ε.Σ.Α.Π.

## Ημιτελικοί
Στους ημιτελικούς τα ζευγάρια ήταν: 1–4 και 2–3. Η πρόκριση κρίθηκε στις δύο νίκες. Όλοι οι αγώνες έγιναν στο Ολυμπιακό Κλειστό Γυμναστήριο και καλύφθηκαν τηλεοπτικά απ' την ΕΡΤ Sports. 

#### (1) <u>Ολυμπιακός</u> – (4) Φοίνικας Σύρου (2–1)

#### (2) Π.Α.Ο.Κ. – (3) Παναθηναϊκός (1–2)

## Τελικοί

Οι τελικοί έγιναν στις έδρες των δύο ομάδων εναλλάξ και πλεονέκτημα έδρας είχε ο πρώτος της κανονικής περιόδου, Ολυμπιακός. Ο τίτλος κρίθηκε στις 2 νίκες.

#### (1) Ολυμπιακός – (2) <u>Παναθηναϊκός</u> (0–2)

## Τελική κατάταξη

## Αποχωρήσεις από το Πρωτάθλημα 2020-21
Εξαιτίας της μη ολοκλήρωσης της Κανονικής περιόδου που προκλήθηκε από την Πανδημία COVID-19, η Ε.Σ.Α.Π. αποφάσισε να μην υποβιβαστεί καμία ομάδα. Ωστόσο τέσσερις ομάδες δήλωσαν αδυναμία συμμετοχής στο πρωτάθλημα της περιόδου 2020-21. Την αρχή έκανε τον Ιούνιο με μία αιχμηρή ανακοίνωση η Ελπίδα Aμπελοκήπων, παρότι η Ε.Ο.ΠΕ. είχε ανακοινώσει ότι δεν υπάρχουν κενές θέσεις στην Πρε Λιγκ αλλά ούτε και στην Α΄2 (που υπήρχε ακόμα τότε) και έτσι όποια ομάδα αποχωρήσει από το πρωτάθλημα της Βόλεϊ Λιγκ θα αγωνιστεί σε τοπική κατηγορία. Ένα μήνα αργότερα ακολούθησε ο Εθνικός Αλεξανδρούπολης, που συμμετείχε επί 10 συναπτά έτη και 44 συνολικά στη μεγάλη κατηγορία του Πρωταθλήματος Ελλάδας. Τη σκυτάλη πήρε τον Σεπτέμβριο ο Παμβοχαϊκός Βραχατίου, και το παζλ έκλεισε ο Ηρακλής Θεσσαλονίκης με μία επίσης αιχμηρή ανακοίνωση αποχώρησης, η ομάδα με τα 5 Πρωταθλήματα Ελλάδας και την παρουσία της τρεις φορές σε τελικό του Τσάμπιονς Λιγκ.

## Βραβεύσεις - Κορυφαία επτάδα
Μετά την ολοκλήρωση των ψηφοφοριών των 10 προπονητών των ομάδων της Volley League η Ε.Σ.Α.Π. ανακοινώνει την κορυφαία ομάδα του πρωταθλήματος Volley League 2019-20. Σημειώνεται ότι Πολυτιμότερος Παίκτης (MVP) του πρωταθλήματος αναδείχθηκε ο Αλέξανδρος Ράπτης του (Παναθηναϊκού, που βραβεύτηκε από την ψηφοφορία των εκπροσώπων των ΜΜΕ με το τέλος του δεύτερου τελικού ως διαγώνιος, ενώ στην κορυφαία ομάδα πήρε θέση ως καλύτερος ακραίος καθώς η πλειοψηφία των προπονητών του αναγνώρισαν την πολύτιμη συμβολή του ως ακραίος μέχρι την 16η αγωνιστική της κανονικής περιόδου.
* **Πολυτιμότερος Παίκτης (MVP) Πρωταθλήματος**:  Αλέξανδρος Ράπτης (Παναθηναϊκός Α.Ο.)

***Η κορυφαία επτάδα του πρωταθλήματος**

* **Ανερχόμενος αθλητής (K-20)**:  Χαράλαμπος Ανδρεόπουλος (Παναθηναϊκός Α.Ο.)
* **Καλύτερος προπονητής**:  Δημήτρης Ανδρεόπουλος (Παναθηναϊκός Α.Ο.)
* **Καλύτεροι διαιτητές**: Μιχάλης Κουτσούλας, Νώντας Γεροθόδωρος.

## Παραπομπές


## Εξωτερικοί σύνδεσμοι - Πηγές
* Γενική προκήρυξη πρωταθλημάτων Πετοσφαίρισης 2019-20 www.volleyball.gr
* Πρόγραμμα - Αποτελέσματα Πρωταθλήματος 2019-20 www.volleyleague.gr 
*Η τελική κατάταξη του πρωταθλήματος 2019-20 www.volleyleague.gr 



2019 2020
VolleyLeague Ανδρών
VolleyLeague Ανδρών